Xirivella estableix controls per a millorar la convivència en la plaça Espanya
15 de febrer de 2024

Agents de la Policia Local de Xirivella i de la Policia Nacional han dut a terme aquest dijous una acció conjunta de control de vehicles i persones en la plaça Espanya, punt d'entrada i eixida de la localitat, dirigida a millorar la convivència i la seguretat en la zona. Un important nombre de furgonetes estacionen cada dia a primera hora del matí en la rotonda d'accés, generant molèsties en el veïnat.

Amb l'objectiu de solucionar aquesta situació, aquest matí s'ha comprovat la situació administrativa de vint furgonetes i com a resultat s'ha sancionat a dos d'elles per no tindre en regla la Inspecció Tècnica de Vehicles. En el mateix control, setze persones han sigut traslladades a la comissaria de la Policia Nacional de Xirivella a l'efecte d'identificació i comprovació de possibles irregularitats.

A més, amb aquesta mesura també es pretén millorar el trànsit en aquest punt i comprovar la correcta circulació de vehicles. ‎"Establir aquest tipus de controls de vigilància per a millorar la seguretat ciutadana contribueixen a garantir l'emplene de totes les normatives vigents en nom d'una bona convivència en el municipi", afig Paqui Bartual, alcaldessa de Xirivella.